Breaking the Law: Primary Keys in SQL Server - CodeProject 12,063,909 members (57,305 online)
Graham Last Visit: 31-Dec-99 19:00 Last Update: 5-Feb-16 22:50Refresh1 Twee vas vir moord in Noordwes | Nuus24
Twee gesien ná moord op Pta-treindrywer
Johannesburg – Twee mense is in hegtenis geneem in verband met die moord op 'n 29-jarige man in Mahikeng, het die polisie Saterdag in Noordwes gesê. Volgens kapt. Amanda Funani is die twee mans, tussen die ouderdomme van 26 en 31, aangekeer nadat hulle glo 'n man Vrydagaand doodgesteek het. Die twee sal Maandag in die Mmabatho-landdroshof verskyn. – Volg Nuus24 op Twitter.
Binne 2 dae sal Winnie en dogter hom weer besoek !
Nou-ja toe, dis net 'n mens, laat die polisiebeamptes hul werk op ander plekke doen waar moord, verkragting, ens. op 'n daaglikse basis, per minuut (indien nie sekondes) plaasvind. Ramaforie, Ramarealiteit en Afrikaners: Ons is op ons eie - Maroela Media
Daar was koorsagtige verwagtinge dat sake in die land sou verbeter toe pres. Cyril Ramaphosa vroeër vanjaar die leisels oorgeneem het. Zumafobie het plek gemaak vir Ramaforie. Sy agtergrond as sakeman (wat natuurlik heelwat konteks verg om werklik te verstaan, maar nietemin oorvereenvoudig is in tallose oppervlakkige ontledings deur leke én kenners) en sy oënskynlike skoon hande het hom dadelik die liefling en messias van desperate mense oraloor gemaak.
Die aanvanklike aanduidings was bevestigend van hierdie euforie. Die rand het tot onder R12 teenoor die dollar verbeter. Sakevertroue-indekse het skynbaar begin klim. Die media en internasionale beleggers was optimisties dat die begin van ’n nuwe era sou wees. Hy was, om dit dalk lakonies op te som, Mandela-agtig. Dit was Suid-Afrika se kans om oor te begin ná ’n periode van agteruitgang en blote rampokkery en boewery.
Daar was heelwat behoedsaamheid wat ook hiermee saamgeval het. Dit is, per slot van sake, steeds die ANC wat die land regeer, het talle gewaarsku. Hierdie ontleder was een van hulle, hoewel ek ook ten minste in my skik was dat die Zuma-kabaal se kop afgekap is. Ek het eerlikwaar gehoop dit kan ’n soort Nuwe Sonsopkoms – soos Ramaphosa se mantra lui – wees, maar ek is bevrees Ramaforie het in Ramarealiteit verander soos die ontnugtering ingetree het.
Dit sou altoos ’n ruk neem om die Zuma-gemors op te ruim, maar as jy self een arm agter jou rug vasmaak en dit probeer doen, raak dit ’n onbegonne taak. Toegegee, Ramaphosa moet gelyktydig keer dat die ANC skeur, die geswore sosialiste in sy eie party en drieparty-alliansie tevrede stel, en tewens sake- en beleggingsvriendelik voorkom. Dít blyk ’n toertjie te wees wat bo Ramaphosa (en trouens enigiemand) se vuurmaakplek is. Daarvandaan die teenstrydige dubbelhartigheid waarmee Ramaphosa nou oral pronk. Jy kan nie almal die heeltyd tevrede stel en vir die gek probeer hou nie.
Terugskouend het hy in 2010 aan Mail & Guardian homself soos volg beskryf: “Ek is ’n kapitalis met sosialistiese instinkte.” Weer eens probeer Cyril-in-die-middel twee teenstrydighede ten minste semanties en konseptueel versoen. Wat hy met sy eie geld maak en as indiwiduele sakeman oor die bestuur van ’n ekonomie dink, was egter nie toe ter sake nie. Dis sy geld en hy was net ’n sakeman. Nou is hy die president van die land en die probleem is alle sakelui dink nie so nie. Hulle is kapitaliste. Punt. En hulle soek sekerheid oor goeie beleid wat dit makliker vir hulle maak om hul geld te belê. Ek twyfel ook of hy ryk geraak het deur meer op sy sosialistiese instinkte as op sy kwansuise kapitalistiese aard te steun.
In Londen en elders in die buiteland word beleggers nou wild en wakker aangemoedig om te belê terwyl hulle ook vertel word dat onteiening sonder vergoeding nolens volens móét gebeur. Ditto met Suid-Afrikaanse sakelui en besighede.
Die aanvanklike euforie en sentiment was slegs dít gewees. Dit was ’n blydskap dat dinge beter sal raak en was op ontasbare elemente en hoop gegrond. Hoop word egter nie vanself sukses nie en dit moet met konkrete (en goeie) planne en beleide opgevolg word. Niemand gaan net op grond van hoop in ’n land belê nie – en Ramaphosa se uitlatings en besluitneming oor ’n klomp sake het selfs die aanvanklike hoop laat verdamp. Die blydskap om Zuma te sien gaan, is vinnig opgevolg deur ’n nuwe soort realisme soos beleid nie aan die hoop voldoen het nie.
Die syfers jok nie. Die prys van brandstof is die hoogste in drie jaar en styg aaneen weens die verswakkende rand. Die ekonomiese groeikoers het in vanjaar se eerste kwartaal skerp gedaal. Beleggers is steeds besig om Suid-Afrikaanse effekte te verkoop en vermy die land. Zuma sit en lag seker kliphard in Nkandla hieroor.
Daarbenewens is die korrupte en onbevoegde openbare beskermer steeds in haar pos. So ook is ’n klomp Zumaïete bloot na ander portefeuljes in die kabinet geskuif. Daar is geen aanduidings dat daar eers kosmeties aan die oorgroot staat getorring gaan word nie. Korrupsie word oënskynlik nou oral ondersoek, maar dit is onwaarskynlik dat bevindinge wat die ANC as party in die verleentheid gaan bring, kort voor die verkiesing bekend gemaak sal word – of trouens enige ander tyd. Ramaphosa se Nuwe Sonsopkoms gaan ook nie met ’n sonsondergang vir regstellende aksie en swart ekonomiese bemagtiging (waarvan hy uiteraard ’n prominente begunstigde is) gepaard nie. Belastings bly hoog en het vanjaar weer gestyg, eerder as wat hulle as aansporingsmaatreël afgebring moet word.
Groter as Zuma
Die uiteindelike probleem lê by die ANC en die aard van die politieke stelsel en nie by een enkele persoon of groepie mense nie. Barney Mthombothi het onlangs ’n verdoemende aanklag jeens Ramaphosa in Sunday Times gerig: “Zuma took us to the edge of the precipice. But since his departure we’ve neither reversed nor taken a detour, despite the fulsome declarations of a new beginning. We’re still charging full-steam ahead.” Tony Leon het dieselfde in Business Day gedoen.
Ramaphosa gaan desnoods op die kort termyn die EFF en sy eie party se voorliefde vir onteiening najaag – of hy persoonlik daarmee saamstem of nie. Hulle gaan die Nasionale Gesondheidsversekering (NGV)-trom slaan en ander gratis goedjies aan die armes bied. Als behalwe werk en ware waardigheid. Hierdie stappe en simboliek trek die aandag van die ANC se mislukkings en al die groot en groeiende probleme af voor die verkiesing. Op die langer termyn – nadat die Zumafobie getaan en Ramarealiteit verder ingesink het – gaan die ANC se bondgenote, soos die SAKP en Cosatu, hul ideologiese pond vleis opeis in ruil vir hul steun aan Ramaphosa. Dit kan die ekonomie nog veel erger skaad. Kom hy hulle nie tegemoet nie, sal dieselfde lot as vir oudpres. Thabo Mbeki hom opsluit in die gesig staar.
Waar staan ons as Afrikaners dan in hierdie scenario? Kortom is ons Ramaphosa en sy party se gerieflike melkkoeie en sondebokke. En wat kry ons in ruil hiervoor? Absoluut niks. Nie eens beter ekonomiese beleid nie. Ramaphosa, wat adjunkpresident tydens Zuma se tweede termyn was, het immers onlangs die Afrikanerbond toegespreek en daar gevra dat Afrikaners grondhervorming steun. Hy het oor apartheid gepraat asof dit skaars verby is sonder om sy party se deurslaggewende rol oor die laaste kwarteeu in die huidige benarde toedrag van sake te erken. In ruil hiervoor het hy “baie dankie” in Afrikaans gesê en geglimlag. Dit is al.
ŉ Nasionale en gesonde versekeringsplan vir plaasaanvalle
Hoe om u sakeonderneming staatsbestand te maak
Rudolf Raath · 1 jaar gelede
Dit us beter om op ons eie te wees… Of n mens dit wil weet of nie, ons was beter op ons eie met die wit regering ook, in die buiteland was ons ook beter op ons eie…
Dit spreek boekdele…
Dankie tog! In my oë ‘n reuse (eeste) tree deur Soludariteit om uiteindelik by die logiese gevolgtrekking te kom: “Ons is op ons eie”. Nou vir die volgende vraag: Wat beteken dit? Hopenlik kom Solidariteit spoedig tot die volgende logiese gevolgtrekking dat voortgesette afhanklikheid soos wat Solidariteit se “Bou” (in die groter Suid-Afrika) plan noodwendig impliseer, nie volhoubaar is nie. Hopenlik kom Solidariteit gou tot die besef dat net Bou aan ons eie onafhanklike volstaat, die enigste werkbare model is. Dit is wat “Ons is op ons eie” beteken.
Ek hou baie kometaar dop en so ook meningvormers se kommetaar en so stadig maak seker kom ons by dieselfde gevolgtrekking uit. Ons is op ons eie en hoe enwanneer gaan ons begin ons met die selfstandige ontwikkelings area om ons Afrikaners se toekoms te verseker. Ons het die kundigheide en die vaardigheid om reeds bestaande selfstandige gebiede en nuwe gebied te ontwikkel.
Jip ons is beter op ons eie. Stem saam – wil nie iets met die paddpot-koker iets te doen he nie. Laat hulle hulself nou maar in die voet skiet. Hulle is goed daarmee.
Eugene Brink dit is ‘n skitterende rubriek. Ek sal defnitief jou volg!
Die algemene opvatting dat dié wat negatief voel oor die toekoms voortuisigte pessimiste is, wil ek regstel: sommige van ons is realiste. Ek sien weer optimiste as dromers.
Oor die land en Afrikaners se toekoms in hierdie land kan ek voorspel: êrens tussen nou en die lang uitmergelende afgrond pad totdat SA op Afrika (sub)standaarde verval, gaan daar ‘n laerklas rewolusie wees, so tussen die Arabiese lente en Franse eweknie.
Die ANC en alliansie is te lomp en bestaan uit te veel teenpole om ekonomies suksesvol te regeer – kyk na die scoreboard. Hul was en is net goed vir struggle.
Antirewolusionêr · 1 jaar gelede
Ja, die ANC is net goed vir struggle. Dis juis daarom dat hulle besef dat die struggle moet aanhou, in watter vorm ookal. Dit is hoekom “transformasie” nooit klaar sal wees nie, en waarom enigiemand teen ANC-beleid “antirewolusionêr” is.
Maar jy bedoel ‘n regte opstand van die “have nots” teen die “haves”. Hierin lê die groter probleem: in die algemene siening is wit mense die “haves”, nie die regeerders of die rykes nie. So min soos wat dit dalk met die werklikheid saamstem, sal dit baie werklike gevolge hê.
Die ANC moet gemotiveer word om apartheid in totaliteit omgekeerd toe te pas. Sit AL die blankes in die voormalige TBVC state, waar ons eiendom mag besit. Laat blankes toe om in SA te werk met werkspermit (dom pas). Betaal elke jaar R100 miljoen aan elke TBVC land soos ons gedoen het in die vorige bedeling, en skeld AL die inwoners van die TBVC lande kwyt van enige vorm van belasting aan die staat……….behalwe PAYE as jy in SA werk!! Binne vyf jaar sal jy 4 uiters suksesvolle gebiede in SA hê……en die res sal soos ‘n squatterkamp lyk en ruik.
UITEINDELIK iemand wat sê wat ek lankal reeds sê, maar dan word ek afgeskiet met “dit kan nie werk nie”. Selfs leiers van die regse Konserwatiewe Party het in die 1980’s ook van ‘n wit volkstaat gesê “dit kan nie werk nie”. Ek waar sit ons vandag?
Kom ons aggiteer by die ANC vir ‘n grondwet wat wit mense formeel tweedeklas burgers maak, dan weet ons waar ons met hulle staan oor goed soos waar ons mag bly en waar nie, waar ons mag werk en waar nie en wat ons mag sê en wat nie.
Hoekom sal hulle van hulle “melkkoeie en sondebokke” (soos Eugene dit pragtig goed beskryf) ontslae raak? Ons het niks om mee te onderhandel wat hulle nie klaar het nie. As ek hulle was sou ek nooit so iets toelaat nie.
Ek het · 1 jaar gelede
Ek het nog eiendom om mee te onderhandel, en ek het baie goeie kwalifikasies en innoveringsvermoe, hardwerkendheid. Ons het baie om sterk mee te onderhandel.
Ek stem saam Gemaskerde Sopbeen – Ons sal op ons eie sukses kan behaal en nie gekniehalter word deur deur die ramapohosas en kie nie. Dit sal so lekker wees om op ons eie te wees. Dink net aan al die vooruitgang!!
Onthou ons het ‘n baie groot hef in die hand as dit by BELASTING kom!
Ons is op ons eie en wat bring ons tafel toe nadat ons ontman, ge BEE en geblok is?
Qua Vadis Afrikaner?
Steeds is n eie grondgebied n prioriteit vir ons wat nie kan emigreer nie.
Steeds is toenemende buitelandse aktivisme die sleutel tot onderhandelings daarvoor.
Weereens bewys die meerderheidsregering dat jakkalse van haar verwissel, maar nie van streke nie.
Die regering het ons genooi om oor selfbeskikking te praat maar ons kom netnie tot aksie nie, ons sit passief. Ons gaan nou ernstig daaroor moet begin praat anders is dit te laat.
Ja ons is beter op ons eie mits ons besef dat ons nou meer as ooit sal moet saamstaan.
Christo Volschenk · 1 jaar gelede
Ja, ons is op ons eie. Die volgende stap behoort te wees vir almal om in een streek of gebied in SA saam te trek. Solank almal so verspreid oor die hele SA woon, is ons swak. Ek meen, almal behoort terug te trek na die gebied wat destyds die Kaapkolonie genoem is. Vandaar het die Trekkers in 1838 noord beweeg om van die Engelse weg te kom. Vandag is die Engelse geen faktor meer in die Kaapkolonie en dus kan en moet almal terugtrek. Dit as n eerste, noodwendige stap.
Droom · 1 jaar gelede
‘n Eie Staat met ons eie lughawe
geen plaasmoorde nie.
eie grond ens… ens…
hoe wonderlik sal dit nie wees nie – en dan – vooruitgang met rasse skrede..
Eie Volkslied – Die Stem
Dit is my droom.
Hoop dit kom waar.
Bewaarheid · 1 jaar gelede
Jou droom gaan waar word, ek het dit in ‘n gebed gesien.
Roussow · 1 jaar gelede
Dis mos presies wat ons in Orania doen. Kom kyk gerus en dalk sal jy sien dat al die nodige grondwerk vir eie instellings klaar bestaan.
Tuislandhoop · 1 jaar gelede
Gemaskerde Sopbeen se voorstel klink na ‘n grap maar sal werk, al kry ons net ‘n klein stuk woestyn sal ons ‘n groot sukses daarvan maak. Ek dink nie ons het ‘n ander uitweg as dit nie, want hier gaan ons drooggemelk word.
Ek is al 7 jaar betrokke in so gebied en dit werk goed en dit is veilig. Wat wel benodig word is investering (vestiging van rioolplase, infrastruktuur ontwikkeling, water, ens), meganisasie want ons grootste probleem is arbeid…
Eugene, dankie vir die waarheid. Die Afrikaner se probleem is, soos dit maar altyd was, tweespalt. Uit jou artikel lei ek af dat jy in die regte rigting dink en nou moet jy dit verder vat. Begin daadwerklike dialoog met die ANC oor ‘n eie grondgebied vir die Afrikaner en moet nie ‘Nee’ vir ‘n antwoord vat nie. Gemeenskappe regoor SA wys ons hoe daar in Afrika onderhandel moet word om resultate te kry. Mooi praatjies lewer geen resultate nie. Die Afrikaner is tog nie ‘n dom volk nie, ons moet net ordentlik beplan aan ‘n strategie om die regering te dwing om bes te gee. Laastens, net ‘n wenk: Hou Mosiau Lekota in gedagte.
Die westand van n land word gemeet aan sy wisselkoers, onder Cyril presteer die Rand net so swak soos onder Zuma en alle aanduidings is daar dat ons binne kort deur die R14 plafon gaan breek.
Ek onthou n tyd in die 70’s toe die Dollar R0.75c gekos het, dit is die oorsaak van beleggirs vertroue.
Cyril is die hoop messe geval, van al die messe in die hoop is die bloue die skerpste maar hy is nog te stomp om riemme mee te sny.
Goeie rubriek. Die “probleme” wat in die land geskep is, het egter nie ‘n Suid Afrikaanse oorsprong nie. Die “tweespalt/wantroue” en rassespanning word polities gedryf. Die groot moondhede se balange in die land is te groot om net weg te stap. Ek sien dat die Duitsers hoeveel miljarde in die land wil belê. Ek vra myself net altyd af, wat is die eintlike rede. Geen land het vriende nie, hulle het net belange, wat is daar in vir ons. Ek weet nie, maar een ding is seker. Die volk is vry maar meer honger as voorheen en hul gramskap is op die minderheid gemik.
Die Afrikaner het CR se termyn om sy huis in orde te kry en te beding waarvoor ookal. Na CR gaan die Afrikaner in SA heeltemal tereg op sy eie wees met geen bedingingsmag en wat homself toenemend in n woestyn gaan bevind van geen regte en geen toegang tot geleenthede binne of buitelands. Om te praat, laat staan nog om te doen, gaan moeiliker raak, veral na die komende verkiesing.
Wat van versoening? Dan wil ek ook graag weet, op hoeveel stoele sit jy tegelyk?
self regering asseblief · 1 jaar gelede
Daarom moet ons dadelik begin met selfbeskik ooreenkomste, want ons gaan oor die volgende jaar of twee baie vinnig mag verloor.
Inderdaad staan ons op ons eie. Stoksielalleen en wat regtig onstellend is, is dat ons nie ‘n idee van hoe kritiek ons bestaanskrisis is nie. Persoonlik praat ek nou al van die Derde Stryd om die voortbestaan van die Afrikaner waar radikale swart nasionalisme die uitwissing van die Afrikaner as hul verklaarde doelwit beskou. Die Eerste- en Tweede Stryd was die veldslagte van 1838 teen die Zoeloes asook die Anglo Boereoorlog waar die Afrikaner se voortbestaan en oorlewing absoluut op die spel was. Die Derde Stryd is ‘n groter uitdaging as ooit in ‘n proses wat slegs enkele jare mag duur maar wat sal neerkom op die laaste paragraaf in die heel laaste hoofstuk van die geskiedenis van nie net die Afrikaner nie, maar ook van die laaste witmense in Afrika. En dit sal presies so gebeur, tensy ons iewers die moed en durf kan vind om self ons opvolgende hoofstuk te skryf en nie in te val by die hoofstuk wat nou volgens hul agenda vir ons afgesluit word nie. Maar ek kyk na die algehele gedwee onkunde onder die Afrikaners wat my omring en my moed sak in my skoene.
Johan Wiggill · 1 jaar gelede
Ek deel jou sentimente Casper. Dit gaan mens te bowe dat Afrikaners nie in hordes protesteer en mobiliseer nie. Baie praat en stry en wil steeds die reenboognasie maak werk. Dit is asof baie min Afrikaners kennis neem of besware het teen marginalisasie van veral Afrikaners en dat ons boonop uitgemoor word ook. Absoluut nutteloos om te help bou aan die land as jy 8.3% van die bevolking is.
Ek Wonder Vlakvark van Wondervallei · 1 jaar gelede
Suid-Afrika het die wêreldkompetisie om ekonomies ook wêreldkompeteerbaar te wees alreeds verloor weens sy vrotsige onderwysbestuur die afgelope 24 jaar. Dit beteken toenemende bevolkingsgroei, werkloosheid, kriminaliteit, sosiale onrus en die soeke na droom-kitsoplossings soos grondvergrype en nasionalisering. Dit gaan onvermydelik lei tot die uitmekaar spat van etniese en ander groeperinge en die inmekaar plof van die oorgesentraliseerde ANC beheerde regering wat almal se lewens wil oorreguleer en nie volhoubare werk kan toor nie. Wat gaan dan uitkristalliseer? Elke groep op sy eie? ‘n Federale of konfederale stelsel waar geen groep oor ‘n ander heers nie? Despotisme?
Al gedink wat gaan word van die Bruinmense en die SA Indiërs? Ten minste kry rugby, bier en braai nou minder aandag.
Beste Braaier [email protected] · 1 jaar gelede
Mnr Labuschagne, die Derde Stryd is klaar verby! Suid-Afrika het in die wedstryd om wêreldkompeteerbaarheid dit nie gemaak nie. So, MEESTE Suid-Afrikaners van ALLE etniese groepe en ander groeperinge gaan nou toenemend die pyn van toenemende werkloosheid en armoede en kriminaliteit ervaar, ongeag of jy in ‘n eie tuisland woon al dan nie. Hulle gaan mekaar verwyt oor die verlede, instede oor die swak leierskap tot wêreldkompeteerbaarheid! Die Derde Stryd WAS die stryd om voortydig ekonomies wêreldkompeteerbaar te wees. So, wat is die WERKLIKE OPLOSSING? Ekonomies wêreldkompeteerbaarheid met of sonder rygby, bier en braai!
Gee ons die Wes Kaap vir witmense. Ons het daar begin net ons geskiedenis. Alles is daar.
Ja, of net ‘n gedeelte van die kaap sal ook reg wees, asseblief. Dankie.
Ek sê dankie vir hierdie puik rubriek in my kosbare moedertaal. Ek sê dankie vir wat Solidariteit met Akademia, Soltech en die onlangse (uitstekende) SOS-skolekongres in Centurion en Kaap gedoen het!
Klagtes is baie en oplossings min, maar ten minste het Solidariteit/Afriforum die versientheid gehad EN planne in oplossings begin omskep. As ons almal ons kundigheid, vaardighede en ondersteuning gaan aanbied, kan dit al n hupstoot in die regte rigting gee en dusdoende veral vir ons ouerwordende generasie wat nie die geld/geleenthede het om te emmigreer nie, nuwe hoop help gee. Ek hou my oë gerig op Fil 4.
Die eie staat idee is ‘n wonderlike droom, oftewel ‘n lugkasteel.
Hoe en wie die lugkasteel gebou en geverf gaan kry, is egter ‘n heel ander keteltjie vis.
Enkele van talle vrae:
– Hoe en waar gaan die eie staat totstand kom?
_ In ‘n land waar die regime kliphard besig is om alle grond en besittinge in die hande van hul ondersteuners te ‘transformeer’ en uiteindelik sonder vergoeding te onteien?
– Gaan meer as 50 miljoen landhonger siele tevrede wees om ‘n ‘aparte staat’ vir ‘n minderheid van minder as 3 miljoen siele, beskikbaar te stel?
– Waarom sal so ‘n ‘aparte staat’ nie deur die res van die planeet as ‘n nuwe “Apartheidstaat” verdoem, geboikot en uiteindelik weer vernietig word nie?
Ag ja. So is daar nog vele ander vrae…
Intussen. Baie dankie aan mnr Brink wat soos gewoonlik met ‘n uitstekende, realistiese uiteensetting, vorendag kom.
Ons is inderdaad op ons eie sedert die oorgawe in Kempton Park, met ‘n skrale hoop dat Plan B vorentoe suksesvol in werking gestel kan word.
Die eie instelling droom werk al van 94 nie. Dit het nog nooit gewerk nie en binnekort, wanneer die ANC alles verengels en eiendom herverdeel, sal dit geen verdere
relevansie he nie. Wanneer die skip sink debatteer jy nie of dit moontlik is om van die skip af te kom nie, jy kom van die skip af met alles wat jy het.
Goeie rubriek Eugene Brink. Ysingwekkend vir sommige om kennis te neem ons is op ons eie. . Hopelik sal die ontnugtering meer Afrikaners noop om te dink aan eksterne selfbeskikking. Andersyds is dit opwindend om op ons eie te wees. Soos Droom hierbo se kommentaar dit stel, ‘n eie staat met ”n eie lughawe… Kan my niks beter voorstel nie.
Afrikaners het ‘n primêre en remediërende reg tot selfbeskikking. Ons moet net ons volkswil uitbrei en mobiliseer. Mens doen nie aansoek vir eksterne selfbeskikking nie, dit word ge-eis. Daar is genoeg kundiges om die tegniese aspekte van eksterne selfbeskikking te hanteer. Die volkswil ontbreek egter nog. Daar is organisasies wat Afrikanerbelange wil bevorder en sommiges is voorstanders van eksterne selfbeskking, maar ‘n spesifieke plan van aksie en strategiese kommunikasie ontbreek nog.
Klink baie belowend. Wat is eksterne selfbeskikking?
Brink,eerstens welkom terug dat u na 24 jaar kan sien ons(wittes) is op ons eie!Welkom terug in realiteit!Ontkenning bly n lelike ding by baie mense!Jy sien Brink,die SAKP(tweede oudste kommunistiese party) en Anc het al die mag,ek bedoel al die mag! Mense wil dit nie hoor nie! Hulle gaan vir niemand ingee en agteroor buig soos wat Frikkie(FW) de Klerk en alle vriende gedoen het nie!Brink gaan vra vir die Afrikanerbond, oor hoekom hulle so kwaad is vir pres.Ramaphosa?Kom ek gee die antwoord vir jou,eintlik is daar twee antwoorde,Brink!Op 16Feb.2018 is dit duidelik dat die Afrikanerbond,Ramaphosa se staatsrede van grondonteiening en radikale transformasie gemis het!Nou is die Afrikanerbond kwaad vir Cyril in hul samesprekings met hom omdat hy nie alles in detail oor grondonteiening vir hul wou uitspel nie!Goeie genugtig,dit het laat geword!As n goeie gebaar het Cyril prof.Hermann Giliomee se das vir hom mooi reg getrek as troosprys!Ek se jou,dit is te pragtig vir woorde!!Jy sien Brink,solank ontkenning voortlewe,bokrugby en lekker braaivleis heers,asook RSG se pragtige bemarking van hoe wonderlik die verkiesing is,is alles mos reg in reenboog-rommelparadys of hoe??Te lekker man,te lekker,se ek jou!?????
Gaan na Die Volksraad Verkiesings kommissie se webwerf, hulle werk baie hard vir n Volkstaat vir die blankes. Hou op om net te praat en gaan kyk hoe jy kan help om n veilige Volkstaat tot stand te bring vir ons volk en ons kinders. Volgens ons grondwet is ons geregtig op selfbeskikking.
Dankie Eugene, en ek sien baie, baie mense stem saam vir selfbeskikking. Dankie vir julle. Vraag is duidelik : hoe begin mens? Een – een gaan ons dit nie regkry nie maar burger organisasies moet assegroot seblief leiding neem en ander rand organisasies óók soos Suid landers, volkstaat beweging vryburgers, vf + Asseblief ouens! Almal het die regte idee.
Tien · 1 jaar gelede
Ja dit sal deur een van ons organisasies moet wees, of ‘n invloedryke individu kan ook leiding neem. Natuurlik kan boere ook – as hulle weet hul gaan hulle grond verloor kan hulle eerder besluit om af te stig. Die land hoef nie baie groot te wees nie.